স্কুলে সহপাঠীর মারে মৃত্যু ছাত্রের, বিক্ষোভে এলাকাবাসী

হুগলি: স্কুলে সহপাঠীর মারে মৃত্যু ছাত্রের। হুগলীর চাঁপদানীতে (Hoogly Chapadani) সহপাঠীর মারে মৃত্যু হল ছাত্রের।মৃতের নাম অভিনব জালান(১৫)।চাঁপদানী আর্য বিদ্যাপিঠ স্কুলের ক্লাস টেনের ছাত্র। ঘটনায় পুলিশ একজনকে আটক করেছে।

জানা গিয়েছে, স্কুলে ক্লাস চলছিল। একটা নাগাদ ক্লাস টেনের সহপাঠীদের মধ্যে মারামারি হয়। স্কুল সূত্রে খবর তিনতলা মারপিট হয়। অভিনবকে বুকে ঘুসি মারে এক সহপাঠী। সে লুটিয়ে পড়ে যায়।তড়িঘড়ি স্কুলের শিক্ষক এবং এলাকার লোকজন তাকে টোটো করে চাপিয়ে চাঁপদানি আঙ্গাস ইএসআই হসপিটালে নিয়ে যায়।চিকিৎসক তাকে মৃত ঘোষণা করে। ঘটনার খবর পেয়ে উপস্থিত হয় ভদ্রেশ্বর থানার পুলিশ। স্কুলে ৩৫ জন শিক্ষক, শিক্ষিকা। প্রায় তিন হাজার ছাত্র ছাত্রী সংখ্যা। প্রায় চার ঘন্টা পর শিক্ষক-শিক্ষিকাদের স্কুলের দ্বিতীয় গেট দিয়ে বাইরে বের করে দেয় পুলিশ।

মৃত্যুর খবর পেয়ে স্কুলের সামনে বিক্ষোভ দেখাতে থাকে এলাকাবাসী। স্কুলের গেট বন্ধ করে দেওয়া হয়৷ তখনও স্কুলের মধ্যে ছিল শিক্ষক শিক্ষিকারা। এলাকা এতটাই উত্তেজনা ছড়ায় নিয়ন্ত্রণে আনতেলাঠি উঁচিয়ে তারা করতে হয় পুলিশকে। বেশ কিছুক্ষণ ধরে স্কুল গেট সামনে চলে বিক্ষোভ। ঘটনাস্থলে আসতে হয় চন্দননগর পুলিশ কমিশনারেটেট আধিকারিকদের। ময়নাতদন্ত হবে চুঁচুড়া হাসপাতালে বলে জানা যাচ্ছে। মারপিটের সময় কোথায় ছিল স্কুলের শিক্ষক শিক্ষিকারা স্থানীয় বাসিন্দারা তুলছে প্রশ্ন।

আরও পড়ুন: ১০ মিনিটের ঝড় ও শিলাবৃষ্টিতে লন্ডভন্ড গাইঘাটা

স্কুলের প্রধান শিক্ষক জানিয়েছেন, তিনি ঘটনার সময় স্কুলে ছিলেন না মাধ্যমিক পরীক্ষার জন্য অন্য স্কুলে গিয়েছিলেন।খবর পেয়ে তিনি হাসপাতালে চলে আসেন। শুনেছেন স্কুলের একই ক্লাসের তুই ছেলের মধ্যে মারামারি হয়েছে। জামদানি পুরসভার তিন নম্বর ওয়ার্ডের ওই স্কুল। সেই প্রাক্তন কাউন্সিলর বর্তমান কাউন্সিলরের স্বামী বিক্রম গুপ্তা জানান,স্কুলের মধ্যে মারামারি হয়েছে একটা ছেলে অজ্ঞান হয়ে যায়। জানতে পেরে আমরা ছুটি টোটো করে হাসপাতালে নিয়ে যাই কিন্তু বাঁচাতে পারিনি। পাঁচ নম্বর ওয়ার্ডে বাড়ি মৃত ছাত্র অভিনব জালানের। সেই ওয়ার্ডের কাউন্সিলর বিক্রমশাও বলেন,খুবই মর্মান্তিক ঘটনা।ছমাস আগে ওই ছাত্রের দিদির হৃদরোগে আক্রান্ত হয়ে মৃত্যু হয়েছে। এবার এই ছাত্রের মৃত্যু হল। আমরা দোষীদের শাস্তি চাই।

মৃত ছাত্রের বাবা গনেশ জালান বলেন,শিক্ষকদের সামনে কি করে ছাত্ররা মারামারি করে। স্কুলে কোনও পড়াশোনা হয় না। আমার ছেলের মৃত্যু জন্য যে দায়ী তার শাস্তি চাই। ঘটনায় ব্যাপক উত্তেজনা ছড়ায় স্কুল চত্বরে।